बगैर खाताधारक की जानकारी के एक्सिस बैंक में खाता खोलने और खाते से करीब 18 लाख रुपए का ट्रांजेक्शन करने के मामले में कोतवाली थाने में दर्ज की गर्ई धोखाधड़ी की एफआईआर के बाद पुलिस आरोपी सिहोरा निवासी संतोष गर्ग की तलाश में जुटी हुई है। लेकिन अब तक उसका कोई सुराग नहीं मिल रहा है। जिसके बाद पुलिस ने आरोपी पर दस हजार रुपए का इनाम घोषित किया है। साथ ही उसके संभावित ठिकानों पर पुलिस टीम दबिश दे रही है। वहीं एसके मिनरल्स फर्जीवाड़े मामले में फरार चल रहे मान्वेन्द्र मिस्त्री के दो और खातों की जानकारी पुलिस को मिली है। जिसके बाद खातों के संबंध में जानकारी जुटाई जा रही है। मान्वेन्द्र मिस्त्री की तलाश भी पुलिस टीम द्वारा की जा रही है।